Sunnudagin var útsetti dysturin móti FC Suðuroy leiktur á Eiðinum í Vági. Møguleiki var at endurvinna oddasessin í deildini, ein sessur 07 Vestur hevur sitið á, meðan vit hava havt ein dyst færri. Dysturin sunnudagin endaði við einum sigri, sostatt eru vit aftur á fyrsta plássi í deildini, eitt stað vit ætla at verða restina av árinum. Av tí at føroyska landsliðið fríggjadagin leikti vinadyst niðri í Frankfurt Týsklandi ímóti Kosovo, ið er nýggjasta limalandið í UEFA, hevur landskappingin í bestu og næstbestu deildini ligið still hetta vikuskifti. Tó verða nakrir útsettir dystir leiktir, og ein teirra er okkara dystur ímóti FC Suðuroy. Dysturin átti at verið spældur 7. mai, men tá leiktu vit fjórðingsfinalu móti NSÍ í kappingini um Løgmanssteypið.